text: The Aviator Vs Whisky :: Amb compte ::
  by Roger Compte · Published 5/1/2005 · Updated 5/1/2005
  En un sol dia he vist dos pel·lis que m'han agradat i són completament diferents. Per un cantó, Whisky, un film uruguayà fet amb recursos mínims, amb tres personatges que fan riure tot i el seu patetisme. Veiem la seva vida rutinària, plena de repeticions, que provoca riures amargs, perquè se'ns presenten com personatges condemnats a una existència grisa. Molt recomanable.
  Per l'altre cantó, la opulència de The Aviator que explica la vida de Howard Hughes, magnat petrolífer que va invertir en pel·lícules, i la seva passió, l'aviació. Es relacionava amb estrelles com Ava Gardner (una guapissima Kate Beckinsale al film) o Katherine Hepburn (Cate Blanchet apuntant a Oscar) i era un tio molt maniàtic. Amb problemes mentals (una malaltia que fa que s'encalli a vegades en una frase i la repetixi, com un disc ratllat) i una obsessió insana per la netedat i estar allunyat de qualsevol germen que el pugui contaminar. El prota l'interpreta el DiCaprio, que m'ha semblat bastant més convincent que a les altres pel·lis que l'havia vist. El director és l'Scorsese, amb el què això significa: que qualsevol film seu (com aquest) està per sobre de la gran majoria del què s'estrena i també que qualsevol film seu competeix amb glòries seves del passat com Uno de los nuestros, Taxi Driver o Toro Salvaje. I no, no arriba a tant. I per si serveix a algú per saber el meu criteri… a mi Gangs of New York si que em va agradar, i molt.
  5/1/2005 a les 1:54 pm
  Apa nen, disfrutant del cinema mentre altres treballem. Tu sí que en saps, mestre. Per cert, estic d'acord amb tu: a mi "Gangs of New York" també em va entusiasmar! A veure què tal l'aviador aquest…
  5/1/2005 a les 10:11 pm
  Per mi, Gangs of New York li falta un no se què, que va provocar que no m'acabés de convèncer. M'agradaria veure la primera versió de la peli abans de ser dràsticament tallada, 5 horetes de peli…